b'\n_START_ARTICLE_\nBagaslavi\xc5\xa1kio Igno \xc5\xa0einiaus pagrindin\xc4\x97 mokykla\n_START_SECTION_\nIstorija\n_START_PARAGRAPH_\nPirmoji parapijin\xc4\x97 mokykla Bagaslavi\xc5\xa1kyje \xc4\xafkurta 1906 m. klebonijoje. V\xc4\x97liau buvo pastatyta medin\xc4\x97 mokykla, kuriai 1931 m. sudegus, vaikai v\xc4\x97l buvo mokomi klebonijoje. Pirmoji mokytoja buvo Anastazija Penda. Mokiniai buvo mokomi tik skaityti ir ra\xc5\xa1yti, mokymas vyko tik rus\xc5\xb3 kalba. 1915-1918 m. mokykloje buvo keturios klas\xc4\x97s ir mokiniai mokomi ne tik rus\xc5\xb3, bet ir lietuvi\xc5\xb3 kalba. Nuo 1915 m. mokykloje buvo d\xc4\x97stoma tikyba. Per savait\xc4\x99 du kartus i\xc5\xa1 Gelvon\xc5\xb3 atva\xc5\xbeiuodavo popas, o lietuvi\xc5\xb3 mokinius katekizmo mokydavo Bagaslavi\xc5\xa1kio kunigai. 1919-1920 m. lenk\xc5\xb3 ir vokie\xc4\x8di\xc5\xb3 okupacijos metu mokykla neveik\xc4\x97._NEWLINE_1921 m. v\xc4\x97l atidaryta pradin\xc4\x97 mokykla. D\xc4\x97stoma lietuvi\xc5\xb3 ir rus\xc5\xb3 kalbomis. Pradin\xc4\x97je mokykloje dirbo mokytojai Strazdien\xc4\x97, T\xc4\x97rilien\xc4\x97, J. Dara\xc4\x8di\xc5\xabnas, M. Jaku\xc4\x8di\xc5\xabnas.1949/1950 m. mokykloje mok\xc4\x97si 116 mokini\xc5\xb3. 1951/1952 m. -104 mokiniai. 1952 m. Bagaslavi\xc5\xa1kyje \xc4\xafsteigta septynmet\xc4\x97 mokykla. Pirmuoju mokyklos direktoriumi buvo Stasys Pulkauninkas. Tais metais mokykloje mok\xc4\x97si 122 mokiniai, o kitais jau 155. Mokykloje dirbo 8 mokytojai. 1957/1958 m. mokykloje mok\xc4\x97si 188 mokiniai. 1958 m. mokykla performuota \xc4\xaf vidurin\xc4\x99, mokykloje dirbo 14 mokytoj\xc5\xb3. 1960 m. i\xc5\xa1leista pirmoji 20 abiturient\xc5\xb3 laida.'